Nuut by LAPA in Oktober - Wêreldwyd
Ons het nog 'n oorlogsroman van Irma Joubert, talle klassieke kinderboeke, Romanza's wat geskryf is om moeilike vrae te vra en 'n niefiksieboek oor geestesongesteldhede.
Volkleur, Hardeband, 210 mm x 297 mm
Illustreerder: Charlotte Milner
Leer speel-speel woordeskat!
Hierdie stewige kartonboek dek al die bekende dinge waarin kleingoed belang stel, van my liggaam en my kos, tot diere, rygoed en slapenstyd. Kristalhelder foto's wys die wonder van die regte wêreld, terwyl prettige illustrasies eenvoudige stories vertel wat leer aanmoedig; van pikkewyne wat in die sneeu en ys speel, tot 'n muis wat by 'n leer opklim om so hoog soos 'n baie lang kameelperd te wees!
Woordetikette moedig wys, benoeming en praatvaardighede aan, terwyl dit woordeskat en taal ontwikkel. My eerste 100 woorde is ontwerp om in te lig en te vermaak, en is die begin van jou baba se leer-avontuur – die wêreld is ongelooflik, beeldskoon, interessant en prettig!
My eerste 100 woorde is saam met 'n voorste opvoedkundige konsultant ontwikkel om te verseker dat:
Die benoeming van prente taal ontwikkel en woordeskat bou.
Die tematiese blaaie kennis van die wêreld ontwikkel.
Duidelike byskrifte vroeë leesgereedheid bevorder.
Hier het ons 'n fantastiese eerste ensiklopedie, propvol feite, perfek vir jong slimkoppe wat nie kan wag om alles oor die wêreld te ontdek nie. My ensiklopedie van baie belangrike dinge verken temas soos diere, mense, planete, en baie belangrik, jouself!
Niefiksie vir volwassenes
Die boek is ook, oor 'n paar weke, in Engels beskikbaar as Disturbed (ISBN: 9780799382945).
Romanza en geestesgesondheid
Oktober is Geestesgesondheidsmaand. Ons bied dus twee boeke wat kyk na die seer, maar ons skrywers doen dit met liefde en empatie.
Lees gerus self. LAPA is baie trots op ons Romanza-handelsmerk. Ons is baie trots op die hoop wat hierdie lekkerleesboeke aan ons mark beloof. Verder is ons ewe trots daarop dat Romanza moeilike onderwerpe op 'n sensitiewe manier aanspreek – iets wat te vore net in sogenaamde hogere letterkunde gebeur het!
LAPA kondig trots aan dat ons Romanza-reeks weer eens grense breek. Romantiese helde moet mos perfek en foutloos wees, nie waar nie? Wel, nie in Marilé Cloete se Moed vir die liefde nie.
MacKenzie skep goeie aantreklike en intelligente vir-altyd-helde vir haar blog. Maar in haar wêreld is hierdie mans so skaars soos hoendertande… Of so dink sy totdat sy Scheepers Rossouw in die tou by die stembus ontmoet.
Net in stories
ISBN: ePub: 978-0-7993-8625-7
Altyd die strooimeisie, nooit die bruid nie. Dít is Maddie Schoeman. Totdat sy een keer opkyk in 'n strooijonker, Wynand Raath, se mooi oë. Skielik is liefde nie net in storieboeke nie, maar ook vir haar.
Bonuskortverhaal: As die blou roos blom deur Antionette Venter. Zea het Rick lief, daarom laat sy hom vry. Hy verdien nie 'n halwe vrou nie. Sal hy weer sy pad na haar toe terugvind of is dit haar lot om alleen te wees?
'n Wye, wye horizon
ISBN: ePub: 978-0-7993-8627-1
Stella herstel by die gastehuis Paradys ná die ontnugtering van haar huwelik. Chris kom ondersoek daar naby 'n vliegtuigongeluk en leer haar weer vertrou. Maar dan daag haar eks-man op …
Bonuskortverhaal! Storieboekliefde deur Cecilia Steyn. Nicola begin 'n posbusbiblioteek om haar nuwe bure te leer ken. Wie laat egter die mooiste liefdesverhale in die posbus? Kan sy hoop dis haar aantreklike buurman in nommer tien?